stanford-oval/wikipedia huggingface dataset:
ג'ורדן פארמר
קורות חיים

פארמר נולד, גדל והתחנך בלוס אנג'לס. הוא בן לשחקן בייסבול מקצועני לשעבר, ממוצא אפרו-אמריקאי ולאם אמריקאית יהודייה. בגיל שנתיים התגרשו הוריו, אמו נישאה בשנית למהגר יהודי מישראל. בשנים 2004–2006 שיחק בליגת המכללות במדי אוניברסיטת קליפורניה בלוס אנג'לס, והיה לשחקנה המוביל. הוא נבחר במקום ה-26 בסבב הראשון בדראפט ה-NBA‏ 2006 על ידי לוס אנג'לס לייקרס והצטרף לליגת ה-NBA.
בעונת 2006/2007, עונתו הראשונה במדי הלייקרס, פארמר מיעט לקבל דקות משחק. הרכז הראשון באותה עונה בשורות הלייקרס היה סמוש פארקר. במהלך עונה זו הוא קבע תקדים היסטורי כאשר שיחק בשתי קבוצות שונות באותו יום: ב-1 באפריל 2007 שיחק הן במדי קבוצה מה-NBDL, והן במדי הלייקרס מאוחר יותר באותו היום - דבר שלא קרה קודם לכן. במהלך עונה זו קלע פארמר 4.4 נקודות בממוצע למשחק. בקיץ 2006 השתתף במחנה קיץ של ארגון זרעים של שלום, ושנתיים לאחר שזכה להצלחה בליגת ה-NBA, השתתף במחנה של נוער ישראלי ופלסטיני בישראל.
בעונת 2007/2008, קיבל יותר דקות משחק והשתלב ברוטציה של הקבוצה. במהלך עונה זו הוא זכה עם הלייקרס באליפות המערב, בדרך להגעה לגמר ה-NBA שם הפסידה הקבוצה לבוסטון סלטיקס 2-4 בסדרה. במהלך עונה זו ממוצעיו של פארמר עמדו על 9.1 נקודות, 2.3 אסיסטים ו-2.7 ריבאונדים.
פארמר הפגין יכולת טובה בחודשיים הראשונים של עונת 2008/2009 כאשר קלע 7.9 נקודות ב-20 דקות בממוצע למשחק, אך נפצע במשחק מול מיאמי היט ב-20 בדצמבר 2008, ועקב כך נעדר לתקופה ארוכה. הוא סיים את העונה עם זכייה עם הלוס אנג'לס לייקרס באליפות ה-NBA הראשונה שלו, לאחר ניצחון בגמר על אורלנדו מג'יק. גם בעונת 2009/2010 זכה פארמר באליפות NBA במדי הלייקרס, כאשר העמיד ממוצעים של 7.2 נקודות ו-1.5 אסיסטים ב-18 דקות בממוצע.
בעונת 2010/2011 עבר פארמר לניו ג'רזי נטס וחתם ל-3 שנים בקבוצה תמורת 12 מיליון דולר, ושם מספר דקות המשחק של ג'ורדן פארמר עלו משמעותית ליותר מ-25 דקות למשחק, וכך גם כמות הנקודות – 9.6 נק' למשחק והאסיסטים – חמישה אסיסטים למשחק.
בעקבות השביתה ב-NBA לפני תחילת עונת 2011/2012, חתם פארמר במכבי תל אביב. במהלך תקופתו הקצרה בישראל הפגין פארמר יכולת משחק משובחת שלאחריה חזר לניו ג'רזי. ב-3 ביולי הוא הועבר בטרייד לאטלנטה הוקס כחלק מעסקת ג'ו ג'ונסון. מספר ימים לאחר ביצוע הטרייד ביקש פארמר מהנהלת ההוקס לבצע Buy-Out על חוזהו בקבוצה ולהשתחרר ממנה כדי לחתום בקבוצת אנאדולו אפס הטורקית שהתעניינה בשירותיו.
ב-11 ביולי 2012, חזר פארמר לאירופה כאשר חתם באנאדולו אפס הטורקית לשלוש עונות.
ב-10 ביולי 2013 חתם פארמר על חוזה לשנה בלוס אנג'לס לייקרס ובכך השתחרר מחוזהו באנאדולו אפס הטורקית.
בקיץ 2014 חתם בלוס אנג'לס קליפרס, אך השתחרר מחוזהו בינואר וחתם בדרושפאקה מהליגה הטורקית עד לסיום העונה.
ביולי 2015 חתם לעונה אחת במכבי תל אביב עם אופציה לעונה נוספת. ב-10 בינואר 2016 שוחרר מהקבוצה וכחודשיים וחצי לאחר מכן חזר ל-NBA וחתם בממפיס גריזליס.
לקראת עונת 2016/2017 חתם בקבוצת סקרמנטו קינגס אולם נופה מסגל הקבוצה לאחר שני משחקים בלבד.
תארים

קבוצתיים: 
 לוס אנג'לס לייקרס
אליפויות NBA ‏(2): (2009, 2010)
הערות שוליים

↑  אמיר בוגן, ג'ורדן פרמאר יקיים מחנה כדורסל בישראל, באתר ynet, 16 ביולי 2008
↑  ורד כהן‏, ג'ורדן פארמר חתם במכבי תל אביב, באתר וואלה, 3 באוגוסט 2011
↑  ג'ונסון עבר לברוקלין בטרייד שכלל גם את פארמר, באתר ONE‏, 3 ביולי 2012
↑  שי לוי, ‏פארמר סיכם ל-3 שנים באפס: אבקר הרבה בת"א, באתר ONE‏, 11 ביולי 2012
↑  ורד כהן‏, ג'ורדן פארמר חתם לעונה אחת במכבי תל אביב, באתר וואלה, 6 ביולי 2015.
↑  דובי פיק, ‏רשמי: פרמאר מחוץ למכבי ת"א, מקל יחליפו, באתר ONE‏, 10 בינואר 2016.
↑  NBA: ג'ורדן פארמר חתם בממפיס, באתר וואלה, 20 במרץ 2016
↑  Kings Waive Jordan Farmar באתר NBA.com
פארמר בהיכל נוקיה בתל אביב, 2011
גולסתאן

| --- | --- |

 מדינה:  איראן איראן
 מחוזות (شهرستان‌ها) בפרובינציה:  14
 בירת הפרובינציה:  גורגאן 
 שפה רשמית:  פרסית, מאזנדראנית, טורקמנית
 תאריך ייסוד:  1997 
 שטח:  20,367 קמ"ר
 אוכלוסייה:  ‏
  ‑ בפרובינציה:  1,868,819 (2016)
  ‑ צפיפות:  79 נפש לקמ"ר (2006)
 קואורדינטות:  36°50′21″N 54°26′40″E﻿ / ﻿36.8393°N 54.4444°E﻿ / 36.8393; 54.4444 
 אזור זמן:  UTC +3:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
פרובינציית גולסתאן (בפרסית: استان گلستان) היא אחת מ-31 פרובינציות איראן, ובירתה העיר גורגאן.
שטחה 20,195 קמ"ר, כ-1.2 אחוז משטח איראן, והיא נמצאת בצפון-מזרח המדינה. בשנת 2011 מנתה אוכלוסיית הפרובינציה 1,777,014 תושבים.
גבולות

פרובינציית גולסתאן גובלת עם מדינת טורקמניסטן, כיוון שאיראן וטורקמניסטן הן מדינות ידידות שביניהן הסכמי סחר גדולים הגבול שקט.
גולסתאן גובלת עם הפרובינציות מאזנדראן, סמנאן וצפון ח'וראסאן. לפרובינציית גולסתאן חוף על הים הכספי. חמישה קילומטרים מהחוף נמצא חצי האי מאזנדרן השייך לפרובינציית מאזנדרן.
פארקים לאומיים

פארק גולסתאן היא שמורת טבע הנפרשת על שתי פרובינציות, צפון ח'וראסאן וגולסתאן משם נגזר שמה. שטח השמורה הוא כ-92,000 דונם ורובה נמצאת בשטח פרובינציית צפון ח'וראסאן. הגן מפורסם בזכות היונקים הרבים והנדירים שחיים בו דוגמת הנמר הפרסי, שנמצא בסכנת הכחדה בגלל ציד לא חוקי והרעלות של רועי צאן ובקר מהכפרים הסובבים את השמורה. חיות משק היא פרנסתם היחידה שנמצאת בסכנה בגלל הנמרים.הפארק הלאומי חאר טוראן (Khar Turan National Park) - נמצא בדרום - מזרח הפרובינציה ומשתרע על פני 1,400,000 דונמים (1,400 קמ"ר). רוב הפארק נמצא בשטח פרובינציית צפון ח'וראסאן. הפארק הוא בית גידול לאוכלוסייה מצומצמת של נמרים פרסיים ויש בו גם ריכוז גדול של איילות הודיות .
דרכי גישה

המרחק מבירת פרובינציית גולסתאן אל בירת איראן, טהראן הוא כ-415 קילומטרים. את הדרך ניתן לעבור במטוס או במכונית. באמצעות נסיעה במכונית יש לעבור דרך כביש 44. באמצעות טיסה יש לטוס משדה התעופה גורגאן המרוחק כ10 קילומטרים מגורגאן אל שדה התעופה מהרבאד הממוקם במערב טהראן או לשדה התעופה על שם האימאם ח'ומייני המרוחק 45 קילומטרים ממנה. משך זמן הטיסה – כשעה אחת.
הערות שוליים

↑  Photos: Golestan National Park, Iran, www.payvand.com
↑  "For Leopards in Iran and Iraq, Land Mines Are a Surprising Refuge". 2014-12-21. נבדק ב-2017-06-26.
| --- | --- |
בקרת זהויות :  NLI: 987007478088905171  GND: 4706618-0  LCCN: n00140176  SUDOC: 227049985  VIAF: 308697420   WorldCat (עם VIAF): 308697420 
ערך זה הוא קצרמרבנושא גאוגרפיה של איראן. אתם מוזמנים לתרום לוויקיפדיה ו.
ג'יי גריפית'ס

| --- | --- |

ג'יי גריפית'ס, 2013
 לידה:  24 בספטמבר 1963 (בת 61) 
 מדינה:  הממלכה המאוחדת 
 מקום לימודים:  בית ספר גילדהול למוזיקה ודרמה 
 פרופיל ב-IMDb
 
ג'יי גריפית'ס (באנגלית: Jaye Griffiths; נולדה ב-24 בספטמבר 1963) היא שחקנית תיאטרון וטלוויזיה בריטית.
ביוגרפיה

גריפית'ס למדה בבית ספר גילדהול למוזיקה ודרמה והופיעה בדרמות טלוויזיוניות רבות בהן בתפקיד רוז הנדרסון בסדרה של ה-BBC "באגס" במשך ארבע עונות. היא מרבה להופיע בסדרות דרמה משטרתיות או רפואיות, בהן "The Bill", "רופאים", "Always and Everyone", עדות אילמת" ו-"Instinct". עוד השתתפה בסדרות "חדר מיון", בין השורות", "Drop the Dead Donkey", "קינגדום" ו"סקינס". גריפית'ס הנחתה את התוכניות לבתי הספר של ה-BBC בשם "Watch" ו-"Storytime".
ב-2015 כיכבה גריפית'ס בתפקיד אורח בפרק בסדרה הרפואית "הולבי סיטי", ובתפקיד חברה ב-UNIT בעונה התשיעית של סדרת המדע בדיוני "דוקטור הו".
ב-24 בפברואר 2016 פורסם שגריפית'ס תגלם את אלי גרדנר, רופאה בכירה בסדרת הדרמה "חדר מיון". הופעת הבכורה שלה בסדרה הייתה ב-7 במאי 2016.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 |  | A Killing on the Exchange | דיאנה | מיני-סדרה |
| 1987 | דיימון ודבי | Damon and Debbie | זואי | מיני-סדרה |
| 1988 |  | Rockliffe's Babies | האחות רוג'רס | בפרק "Easy Meat" |
| 1988 |  | Hard Cases | שירלי | סדרת טלוויזיה (4 פרקים) |
| 1990 |  | London's Burning | לקוחה | סדרת טלוויזיה (פרק אחד) |
| 1992 |  | Moon and Son | ריטה | בפרק "Star of Fortune" |
| 1992 |  | Underbelly | ג'נט | סדרת טלוויזיה |
| 1992 | הארי אנפילד | Harry Enfield's Television Programme | הנסיכה פלורה | סדרת טלוויזיה (פרק אחד) |
| 1992–1993 | בין השורות | Between the Lines | מולי קופ | סדרת טלוויזיה (3 פרקים) |
| 1993 |  | Drop the Dead Donkey | ג'יל | בפרק "The New Newsreader" |
| 1993 | המפקח מגרה | Maigret | טניה | בפרק "Maigret and the Night Club Dancer" |
| 1993 |  | Peak Practice | ד"ר רהיאן לואיס | סדרת טלוויזיה (2 פרקים) |
| 1994 | אנה לי | Anna Lee | טניה ג'ונס | בפרק "Diversion" |
| 1994 |  | Love Hurts | לאברן | סדרת טלוויזיה |
| 1995–1998 | באגס | Bugs | רוזלין "רוז" הנדרסון | סדרת טלוויזיה |
| 1998–1999 |  | Unfinished Business | טניה | סדרת טלוויזיה |
| 2000 |  | Care | איליין | סרט טלוויזיה |
| 2001–2002 |  | Weirdsister College | ג'ני ונדל | סדרת טלוויזיה |
| 2002 |  | Always and Everyone | רות' קול | סדרת טלוויזיה |
| 1991-2003 |  | The Bill | סאלי ג'ונסון | סדרת טלוויזיה |
| 2004 |  | The Deputy | אנג'לה פלאט MP |  |
| 2004 | הולבי סיטי | Holby City | לילי מורטון / האנה ור | סדרת טלוויזיה (2 פרקים) |
| 2005 |  | Rocket Man | קרלה פרננדז | בפרק "Freefall" |
| 2006 | רופאים | Doctors | ד"ר אליזבת קרופט |  |
| 2007 |  | Instinct | סמלת בילוש שקיה ברטון |  |
| 2008 | צדק פלילי | Criminal Justice | הלן מרלו | סדרת טלוויזיה |
| 2009 | קינגדום | Kingdom | ד"ר ניקי לייקר | סדרת טלוויזיה (פרק אחד) |
| 2010 |  | A Touch of Frost | אליס פרמנטר | בפרק "If Dogs Run Free" |
| 2011 | סקינס | Skins | אגנס מאלון | בפרק "Liv" |
| 2011 | קורוניישן סטריט | Coronation Street | ניקול טייברן QD | סדרת טלוויזיה |
| 2012 | שרלוק | Sherlock | בריסטר (תובעת) | בפרק "The Reichenbach Fall" |
| 2008–2012 | עדות אילמת | Silent Witness | פרופ' ג'נט מנדר | סדרת טלוויזיה |
| 2014 |  | Wizards vs. Aliens | אמא קוסמת | בפרק "100 Wizards: Part One" |
| 2015 | איסטאנדרס | EastEnders | הלן סטריץ' | סדרת טלוויזיה (4 פרקים) |
| 2015 | דוקטור הו | Doctor Who | ג'אק | בפרקים "The Zygon Invasion" ו-"The Magician's Apprentice" |
| 2016–2017 | חדר מיון | Casualty | אלי גרדנר | סדרת טלוויזיה |
הערות שוליים

↑  "Casualty - New cast members scrub into Casualty - BBC One". BBC. נבדק ב-2016-03-11.
| --- | --- |
בקרת זהויות :  ISNI: 0000 0004 4885 3862  NTA: 357511069  VIAF: 305858423   WorldCat (עם VIAF): 305858423
ברברה ליף

בַּרְבָּרָה א. לִיף (באנגלית: Barbara A. Leaf) היא דיפלומטית אמריקאית. מאז מאי 2022 מכהנת כעוזרת מזכיר המדינה לענייני המזרח הקרוב. קודם לכן כיהנה בתפקידים בכירים בשירות החוץ האמריקאי, בין היתר כשגרירת ארצות הברית באיחוד האמירויות הערביות (אנ') בין השנים 2014–2018
חינוך

ליף סיימה את לימודיה בקולג' של ויליאם ומרי (אנ') בשנת 1980 עם תואר ראשון בממשל ובעל תואר שני בענייני חוץ עם התמקדות בענייני ברית המועצות מאוניברסיטת וירג'יניה.
קריירה > צרפת

משנת 1996 עד 2000 שימשה ליף כ"משקיפה" במחלקה למזרח התיכון בשגרירות ארצות הברית בפריז (אנ'), ודיווחה על מדיניות החוץ הצרפתית צרפת בנוגע לעיראק, איראן, הסכסוך הערבי-ישראלי, לוב ומלחמה בטרור. משנת 2001 עד 2003 שימשה כיועצת למנהל הרפואי של המחלקה. תפקיד זה נוצר בעקבות פיגועי 11 בספטמבר, כדי לפתח תוכניות רפואיות ואבטחה להתמודדות עם איומי אב"כ על מתקנים דיפלומטיים בארצות הברית ומחוצה לה.
קריירה > בוסניה-הרצגובינה

משנת 2004 עד 2006 שימשה ליף כיועצת פוליטית בשגרירות ארצות הברית בסרייבו (אנ'), בוסניה-הרצגובינה, שם סייעה לקדם יעדי מדיניות מרכזיים של ארצות הברית בנושא דמוקרטיזציה ורפורמה פוליטית, סיכול טרור ושילוב אזורי מחדש בין המדינות הלוחמות, אשר התפצלו לאחר התפרקות יוגוסלביה (אנ'). משנת 2003 עד 2004 היא ניהלה את המטה האזורי של משרד הנציג העליון (OHR), בטוזלה, בוסניה-הרצגובינה, באכיפת יישום היבטים אזרחיים של הסכם דייטון, לרבות החזרת פליטים לאזורים שעברו טיהור אתני.
קריירה > עיראק

ליף הנחתה את צוות השיקום הפרובינציאלי של ארצות הברית במחוז האסטרטגי של בצרה, עיראק, משנת 2010 עד 2011, והשאיר תפקיד של יועץ שר פוליטי בשגרירות ארצות הברית ברומא, איטליה, כדי לפקח על המעבר של צוות השיקום לקונסוליה האמריקאית. בין השנים 2011 ל-2013 שימשה כסגנית עוזרת מזכיר המדינה לעיראק.
קריירה > חצי האי ערב

היא הייתה סגנית עוזרת מזכיר המדינה של חצי האי ערב בלשכה לענייני המזרח הקרוב.
בין השנים 2014–2018 כיהנה כשגרירת ארצות הברית באיחוד האמירויות הערביות (אנ').
קריירה > ממשל ביידן

בינואר 2021, מונתה ליף למנהלת הבכירה של המועצה לביטחון לאומי למזרח התיכון וצפון אפריקה בממשל ביידן.
ב-15 באפריל 2021, מינה הנשיא ג'ו ביידן את ליף להיות עוזרת מזכירת המדינה לענייני המזרח הקרוב. מינויה אושר ב-18 במאי 2022 במקום יעל למפרט.
חיים אישיים

ליף דוברת ערבית, צרפתית, איטלקית וסרבו-קרואטית.
היא הייתה עמיתת רות וסיד לפידוס במכון וושינגטון ומנהלת תוכנית גדולד לפוליטיקה ערבית מ-2018 עד 2022.
הערות שוליים

↑  ברברה ליף, במשרד ההיסטוריון, מחלקת המדינה של ארצות הברית
1 2  "Barbara A. Leaf". The Washington Institute. נבדק ב-3 ביוני 2020. {{cite web}}:  (עזרה)
↑  "Leaf, Barbara A." U.S. Department of State. נבדק ב-3 ביוני 2020. {{cite web}}:  (עזרה)
↑  "White House Personnel". President-Elect Joe Biden (באנגלית אמריקאית). נבדק ב-2021-01-19.
↑  "President Biden Announces His Intent to Nominate Key Administration Leaders in the State Department". The White House. 15 באפריל 2021. נבדק ב-13 במרץ 2022. {{cite web}}:  (עזרה)
↑  "On the Nomination (Confirmation: Barbara A. Leaf, of Virginia, to be an Assistant Secretary of State (Near Eastern Affairs))". US Senate. נבדק ב-11 ביוני 2022. {{cite web}}:  (עזרה)
| --- | --- |
בקרת זהויות :  SNAC: w6gz51ws 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברברה ליף".
ליף עם מזכיר המדינה ג'ון קרי ויורש העצר של איחוד האמירויות מוחמד בן זאיד אאל נהיאן, 2015
ג'ון סקאדה

| --- | --- |

 לידה:  4 באוקטובר 1961 (בן 63) הוואנה, קובה 
 שם לידה:  Juan Francisco Secada Ramírez 
 מוקד פעילות:  קובה 
 תקופת הפעילות:  מ-1984 
 מקום לימודים:  אוניברסיטת מיאמי, Hialeah High School, Frost School of Music 
 סוגה:  פופ לטיני, בלדה 
 סוג קול:  טנור 
 שפה מועדפת:  ספרדית, אנגלית 
 חברת תקליטים:  SBK רקורדס 
 מספר צאצאים:  2 
 פרסים והוקרה:  פרס גראמי לאלבום הפופ הלטיני של השנה (1993)  פרס גראמי לאלבום הפופ הלטיני של השנה (1996)  פרס גראמי הלטיני לאלבום מוזיקה טרופית מסורתית (2017) 
 www.jonsecada.com
 פרופיל ב-IMDb
 
ג'ון סקאדה (באנגלית: Jon Secada; נולד ב-4 באוקטובר 1961) הוא זמר ופזמונאי אמריקאי-קובני.
סקאדה משלב פאנק, מוזיקת נשמה, פופ, וכלי הקשה לטיניים.
סקאדה כתב שירים לגלוריה אסטפן, ריקי מרטין, וג'ניפר לופז, ערך מסע הופעות עם לוצ'אנו פבארוטי, והקליט דואטים עם ג'ים בריקמן, אוליביה ניוטון-ג'ון ופרנק סינטרה.
זוכה שלושה פרסי גראמי.
קורות חייו

סקאדה נולד בהבאנה שבקובה. אביו חוזה היה כלוא במשך שלוש שנים כאסיר פוליטי, ובגיל תשע עזב עם משפחתו למיאמי, פלורידה. הוריו ניהלו בית קפה. בהמשך עברה משפחתו לעיר הייליה בפלורידה.
סקאדה קיבל תואר ראשון במוזיקה ותואר שני במוזיקה עם התמחות בשירת ג'אז מאוניברסיטת מיאמי.
בשנת 1991 סקאדה היה שותף לכתיבת הלהיט Coming Out of the Dark שביצעה גלוריה אסטפן, שדורג במקום הראשון במצעד הבילבורד הוט 100.
קריירה

סקאדה לימד מוזיקה בשנים 1986 עד 1991 בקולג' במיאמי.
סקאדה נפגש עם המפיק אמיליו אסטפן שהחל להיות מנהלו. הוא הופיע לעיתים בלהקת הליווי של אשתו גלוריה אסטפן בשנות ה-80
סקאדה הוציא בשנת 1992 את אלבום הבכורה שלו הנושא את שמו שממנו נמכרו מעל ל-7 מיליון עותקים ברחבי העולם. השיר Just Another Day בלט מתוך האלבום.
ב-1994 ביצע דואט עם פרנק סינטרה שהופיע באלבומו של סינטרה. בשנה זו הופיע בטקס "מיס ונצואלה".
ב-1995 השתתף במחזמר "גריז" בברודוויי, והיה אחד מהמשתתפים בחלק האמנותי של טקס פרסי הטוני.
ב-1999 היה אחד מכותבי השיר She's All I Ever Had שביצע ריקי מרטין.
ב-2003 השתתף במחזמר קברט בברודוויי. הוא גם השתתף המחזמר יוסף וכתונת הפסים המשגעת. בנוסף השתתף בכתיבת השיר Juramento של ריקי מרטין.
בשנת 2006 שימש סקאדה כשופט בתוכנית "אמריקן איידל הלטיני", גרסה ספרדית לתוכנית אמריקן איידול ששודרה במדינות אמריקה הלטינית.
בשנת 2017 הוציא אלבום עם חידוש לשירי בני מור.
נכון ל-2019 מכר סקאדה 20 מיליון אלבומים. בנוסף זכה בשלושה פרסי גראמי, בהם פרס גראמי הלטיני.
חיים אישיים

סקאדה היה נשוי בשנים 1988 עד 1993. הוא התגרש ונישא ב-1997 למרטיר וילאר, והם הורים לשני ילדים.
דיסקוגרפיה

Jon Secada - 1992
Otro Día Más Sin Verte - 1992
Heart, Soul & a Voice - 1994
Si Te Vas - 1994
Amor - 1995
Secada - 1997
Better Part of Me - 2000
The Gift - 2001
Amanecer - 2002
Same Dream - 2005
A Christmas Fiesta/Una Fiesta Navideña - 2007
Expressions - 2009
Classics/Clasicos - 2010
Otra Vez - 2011
To Beny Moré With Love - 2017
הערות שוליים

↑  Latin Superstar From The ‘90s Shares His Powerful Immigrant Story, באתר האפינגטון פוסט, 31 בינואר 2017
↑  JON SECADA SEES SUCCESS FROM ALL SIDES, באתר Orlando Sentinel, ‏,7 באפריל 1995
1 2  A little of everything: Since days with Sound Machine, Jon Secada has built a diverse career, באתר לאס וגאס סאן, 16 בספטמבר 2005
↑  Jon Secada,, באתר yme entertainment
↑  Learning the ropes with Professor Secada, באתר מיאמי דייד קולג', מאי 2009
↑  מייקל ווקר, POP MUSIC : Mr. Melting Pot : Using his Latino and African American heritage as a springboard to multicultural music, singer Jon Secada is realizing his crossover dreams while promoting integration ‘because that’s what America is about’ By MICHAEL WALKER, באתר לוס אנג'לס טיימס, 12 ביוני 1994
↑  גריזדלה פלורס,Listen to Jon Secada's New Single 'Como Fue,' Feat. Beny More: Exclusive Premiere, באתר בילבורד, 2 בינואר 2017
↑  לי סטפנס, Florida Singer-songwriter Jon Secada will be in concert at Casino Miami Jai-Alai’s legendary auditorium, באתר מיאמי קומיוניטי ניוזפפרס, 13 ביוני 2019
↑  True Amor, באתר מגזין פיפל, 10 במרץ 1997
| --- | --- |
בקרת זהויות :  BIBSYS: 9067755  BnF: cb13999629j (data)  CANTIC: a11439099  GND: 134769201  ISNI: 0000 0000 5517 2089  LCCN: n92080866  MusicBrainz: 01d76a27-ee74-4e50-9383-b2f0683bae76  NKC: xx0029665  NTA: 102430659  VIAF: 34653924   WorldCat (עם VIAF): 34653924
ג'ון סקאלי

| --- | --- |

סקאלי, ינואר 2014
 לידה:  6 באפריל 1939 (בן 85) ניו יורק, ניו יורק, ארצות הברית
 מדינה:  ארצות הברית 
 מקום מגורים:  פאלם ביץ' 
 ידוע בשל:  מנכ"ל חברת אפל מה-8 באפריל 1983 עד ל-1993
 השכלה:  אוניברסיטת בראון  בית הספר וורטון  תיכון סיינט מרקס  אוניברסיטת פנסילבניה 
 מעסיק:  אפל, פפסיקו 
 
ג'ון סקאלי (באנגלית: John Sculley, נולד ב-6 באפריל 1939) היה נשיא חברת פפסיקו בשנות ה-70 וה-80 של המאה ה-20 ומנכ"ל חברת אפל מ-8 באפריל 1983 עד לפיטוריו ב-1993.
כיום סקאלי שותף באחים סקאלי, קרן השקעות פרטית שהוקמה ב-1995. הוא מוכר בכישורי השיווק שלו ובפרט בהצגת קמפיין "פפסי צ'אלנג'" בפפסיקו, אשר הביא לצמיחה במניות החברה על חשבון מתחרתה הגדולה קוקה-קולה. סקאלי השתמש באסטרטגיית שיווק דומה בחברת אפל כדי לשווק את המקינטוש, המחשב האישי של אפל. במאי 1987, דורג סקאלי כמנהל בעל השכר הגבוה ביותר בעמק הסיליקון, עם שכר שנתי של 2.2 מיליון דולר.
רקע וחייו האישיים

סקאלי נולד בניו יורק. שבוע לאחר שנולד, הוא ומשפחתו עברו לגור בברמודה ולאחר מכן בברזיל ובאירופה. הוא למד בבית הספר התיכון סיינט מרקס בסאות'ברוו שבמסצ'וסטס. סקאלי קיבל תואר ראשון באדריכלות מאוניברסיטת בראון ותואר שני במנהל עסקים מבית הספר לעסקים וורטון.
ב-1960 התחתן עם רות' קנדאל, ונולדו להם שני ילדים. בשנת 1965 הם התגרשו ו-13 שנים לאחר מכן, ב-1978, התחתן סקאלי עם קרול לי ("ליזי") אדמס. יש לו שני אחים ששמם ארתור ודייוויד סקאלי.
1967-82: סקאלי בפפסי-קולה

ב-1967 הצטרף סקאלי למחלקת פפסי-קולה בחברת פפסיקו כחניך, שם הוא השתתף שישה חודשים בתוכנית אימונים במילוי בקבוקים בפיטסבורג. ב-1970 מונה לסגן מנהל השיווק והיה הצעיר ביותר בתפקיד כשהיה בן 30 ; ב-1977 היה לנשיא הצעיר ביותר של פפסי בכל הזמנים. בפפסי, סקאלי השתמש בכישורי השיווק שלו והתחיל את קמפיין "פפסי צ'אלנג'" ב-1980 כדי להתחרות בקוקה-קולה ולהגדיל את נתח השוק של החברה, בעזרת בדיקות טעם מלוות בפרסום כבד.
בתור סגן מנהל שיווק בפפסי, סקאלי יזם את אחד ממחקרי לימודי הצרכן הראשונים בחברה, והרחיב את כמות המשתתפים במבחני המוצרים לכ-350 משפחות, כתוצאה מהמחקר, פפסי החליטה להשיק מבחר חדש של אריזות למשקאות הקלים שלהם. ב-1970 פפסי ניסתה להדיח את קוקה-קולה מהיותה מובילת התעשייה, במה שהפך להיות מלחמת הקולה.
פפסי התחילה להשקיע יותר בשיווק ופרסום, והייתה משלמת בין 200,000 ל-300,000 דולר לתשדיר פרסומת יחיד בטלוויזיה, בזמן שרוב החברות הוציאו בין 15,000 ל-75,000 דולר. בפפסי, סקאלי התמנה למנהל מחלקת המזון הבינלאומית של החברה, מיד אחרי זה הוא ביקר במפעל הצ'יפסים הכושל בפריז. מחלקת המזון של פפסיקו הייתה המחלקה היחידה בחברה אשר הייתה בהפסדים כספים, עם הכנסה בסך 83 מיליון דולר והפסדים בסך 16 מיליון. כדי להפוך את מחלקת האוכל לריווחית, סקאלי מינה מנהל חדש למחלקה - פריטו ליי ושיפר את איכות המוצרים. תוך שלוש שנים, מחלקת המזון הגיעה להכנסות בסך 300 מיליון דולר ורווחים בסך 40 מיליון דולר.
סקאלי ידוע לטובה בפפסי בזכות הפפסי צ'אלנג', מסע הפרסום שיזם ובו הוא מראה שמחקריו מוכיחים כי טעמו של פפסי-קולה טוב יותר מקוקה-קולה. הפפסי צ'אלנג כוללת סדרת פרסומות טלוויזיה אשר שודרה לראשונה בשנות ה-70 המוקדמות, הפרסומות מציגות את שתייני הקוקה-קולה בהשתתפותם בבחינות טעם במצב עיוורון. בכל הבחינות פפסי נמצא כעדיפה בעיני המשתתפים, למרות שיש הטוענים שבדיקות אלו היו משוחדות. הקמפיין היה להצלחה, וגרם לצמיחה בנתח השוק של החברה. באותו זמן שהתחיל הקמפיין סקאלי היה בעל ותק כסגן נשיא שיווק ומכירות בפפסי.
1983-93: עידן סקאלי באפל

כשיושב ראש אפל, סטיב ג'ובס גייס את סקאלי לחברה, ג'ובס שאל את סקאלי, "אתה רוצה למכור מים ממותקים כל חייך, או שאתה רוצה לשנות את העולם?" ("Do you want to sell sugared water for the rest of your life, or do you want to come with me and change the world?"). אפל בחרה בסקאלי בגלל כישורי השיווק שלו שיכולים לעזור להם בשוק המחשוב האישי, ובמקינטוש בפרט. ב-1985 הדירקטוריון של אפל החליט להוריד את ג'ובס מכל פעילות בחברה, שלושה חודשים אחרי יום הולדת ה-30 של ג'ובס. סקאלי הגיב על הסיטואציה ואמר: "הדירקטוריון קיבל החלטה ואני אמרתי תראו, זה החברה של סטיב, אני באתי לכאן כדי לעזור. אם אתם רוצים שהוא ינהל אין לי בעיה עם זה, אבל אנחנו צריכים להגיע להחלטה ושכולם יעמדו מאחוריה... ובסופו של דבר אחרי שהדירקטוריון דיברו עם סטיב ואיתי, ההחלטה הייתה שאנחנו נמשיך עם התוכניות שלי וסטיב יעזוב."
מיקרוסופט איימה להפסיק את פיתוח מיקרוסופט אופיס למקינטוש אם אפל לא תתיר להם חלק מרישיון ממשק משתמש גרפי של מקינטוש לשימוש במערכת ההפעלה חלונות. תחת לחץ, סקאלי הסכים, החלטה שגרמה למלחמת תביעות בין אפל למיקרוסופט. בזמן הזה באפל, טבע סקאלי את המונח עזר דיגיטלי אישי (PDA ;personal digital assistant) (מחשב כף יד) בהתייחסות ל-Apple Newton, אחד ממחשבי הכף יד הראשונים בעולם. סקאלי העלה את מחירי המקינטוש ל-2,495$ המחיר שתוכנן במקור היה 1,995$, לשימוש בכסף הנוסף להגדלת הרווח הנקי ולמסעות פרסום יקרים.
"עידן סקאלי" באפל התאפיין במחלקת השיווק ובתת-המחלקות. כל מודל של מוצר שווק עם שם שונה שהותאם לפי כמה יעדי שיווק עיקרים - בית, חינוך ועסקים. שיטה זו לא צלחה, בגלל הוצאות כספיות גדולות מצד השיווק והייצור, ושיווק שבלבל את ציבור הקונים. יותר מדי מוצרים עם מפרטים דומים הובילו לירידת ברווחים.
תופעת לוואי נוספת בתקופה זו הייתה הרס מחלקת ההנדסה של אפל. כאשר גדלה החברה, מנהלים ברמות בינוניות ונמוכות בחברה גילו את הקלות הרבה בגיוס כספים לכל פרויקט שחפצו בו. אפל נכשלה ברוב בפרויקטים האלו.
בתחילת שנות ה-90, סקאלי הוביל את אפל להתאים את מערכת ההפעלה שלהם לפעול על מעבדי המיקרופרוססור החדשים, ה-PowerPC. מאוחר יותר סקאלי הודה שזו הייתה הטעות הגדולה ביותר שלו, ושבמקום זה הוא היה צריך לעשות את ההתאמה למעבדי אינטל.
אחרי הכישלון של סקאלי בניהול אפל, הדירקטוריון של אפל כפה על סקאלי לפרוש.
הוא הוחלף על ידי מייקל ספינדלר.
אחרי אפל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ג'ון סקאלי (מימין) לצד סטיב ג'ובס (משמאל) בשער המגזין BusinessWeek, נובמבר 1984
בנייה באדמה

חידוש טיח על גבי קיר הבנוי מלבני בוץ (אדובה) בצ'מיסל, ניו מקסיקו
המסגד הגדול של ג'נה, מבנה החמר הגדול בעולם
בנייה באדמה או בנייה בבוץ היא שיטת בנייה העושה שימוש באדמה כחומר גלם עיקרי.
קיימות מספר שיטות שונות לבנייה באדמה: בנייה בלבני אדמה, אדמה נגוחה, טבעות שקים, קוב, טיוח סבכה ועוד.
יתרונות השיטה בזמינות חומרי הגלם, באנרגיה המועטה המושקעת בתהליך הבנייה, במסה הטרמית הגבוהה המאפיינת את המבנים, בשימוש בחומר טבעי ומתמחזר ועוד. חסרונות השיטה ברגישות למים ובחוזק ועמידות נמוכים יחסית לבטון או לטכנולוגיות בנייה אחרות.
בנייה באדמה היא אחת משיטות הבנייה העתיקות ביותר שנפוצה בכל רחבי העולם. עדויות קדומות לשימוש בלבני אדמה נמצאו בעיר יריחו ונראה שהן בנות כעשרת אלפים שנים.
כיום, לאחר שנדחקה על ידי שיטות בנייה מודרניות בעיקר עקב השימוש במלט, חוזרת שיטת הבנייה באדמה לתודעה בעיקר עקב יתרונותיה האקולוגיים.